Fjármálaeftirlitið hefur afturkallað starfsleyfi Saga Fjárfestingarbanka hf. , kt. 660906-1260 , sem lánafyrirtæki , þar sem fyrirtækið fullnægir ekki ákvæðum laga nr. 161 / 2002 um fjármálafyrirtæki um eigið fé , sbr. 2. tölul. 1. mgr. 9. gr. sömu laga . Lesa meira Fjármálaeftirlitið efndi til kynningar í dag fyrir fjölmiðla þar sem farið var yfir hálfsársuppgjör viðskiptabankanna . Kynningarfundur af þessu tagi er ákveðin nýjung í starfsemi Fjármálaeftirlitsins og í samræmi við þá áherslu sem lögð er á það í stefnu stofnunarinnar að efla faglega umræðu og auka gagnsæi . Fjármálaeftirlitið hefur veitt samþykki sitt fyrir samruna Byrs hf. og Íslandsbanka hf. á grundvelli 106. gr. laga nr. 161 / 2002 , um fjármálafyrirtæki en Fjármálaeftirlitið hefur haft beiðni þessa efnis til skoðunar ásamt tilheyrandi gögnum frá því í júlí á þessu ári . Þar sem samrunaferli Byrs hf. og Íslandsbanka hf. er ólokið er samþykki Fjármálaeftirlitsins háð þeim fyrirvara að samrunaferlið verði í samræmi við lög um hlutafélög . Lesa meira Hinn 29. september sl. komst Fjármálaeftirlitið að þeirri niðurstöðu að ALMC hf. kt. 701086-1399 , Borgartúni 25 , 105 Reykjavík , sé hæft til að fara með virkan eignarhlut í Straumi IB hf. kt. 640210-0440 , sem nemur svo stórum hluta að Straumur IB hf. verði talinn dótturfyrirtæki þess , sbr. VI. kafla laga nr. 161 / 2002 um fjármálafyrirtæki .